Държавен вестник, бр. 104, 2016 г., стр. 5

БРОЙ  104	
Д Ъ Р Ж А В Е Н  В Е С Т Н И К 	
СТР.  5  
(2) В срок до 30-о число на месеца, след­
ващ отчетното тримесечие, а за четвъртото 
тримесечие – не по-късно от 15 декември 
2017 г., министърът на финансите извършва 
необходимата промяна за намаляване на 
бюджетните взаимоотношения на общините с 
централния бюджет на основата на предста­
вени от общините справки за общия размер 
на възстановените средства за съответното 
тримесечие.
Чл. 21. През 2017 г. при необходимост 
могат да се откриват социални услуги за 
деца, предоставяни в общността като деле­
гирани от държавата дейности, за сметка на 
освободените средства от бюджета на Ми­
нистерството на здравеопазването за 2017 г. 
в резултат от закриването на домовете за 
медико-социални грижи за деца.
Чл. 22. (1) Одобрява допълнителни транс­
фери в размер до 1050 хил. лв. за финансиране 
на дневни центрове за деца и/или пълнолет­
ни лица с тежки множествени увреждания. 
Средствата се предоставят по бюджетите на 
общините като обща субсидия за делегира­
ните от държавата дейности.
(2) Средствата по ал. 1 се предоставят 
на общините след разкриване на услугата 
по предложение на министъра на труда и 
социалната политика.
(3) Министърът на труда и социалната 
политика предлага на министъра на фи­
нансите в срок не по-късно от 1 септември 
2017 г. да извърши компенсирани промени по 
бюджетните взаимоотношения на общините 
с централния бюджет за 2017 г.
(4) Средствата по ал. 1 да се осигурят за 
сметка на предвидените разходи в централ­
ния бюджет за 2017 г.
(5) Министърът на финансите извърш­
ва налагащите се промени по централния 
бюджет, включително по бюджетните вза­
имоотношения на общините с централния 
бюджет за 2017 г.
Чл. 23. (1) За изплащане на действително 
извършени пътни разходи на правоимащи 
болни от централния бюджет се предоставят 
средства в размер до 735 хил. лв. по бюдже­
тите на общините като обща субсидия за 
делегираните от държавата дейности.
(2) Средствата по ал. 1 се предоставят 
на общините в срок до 30-о число на ме­
сеца, следващ отчетното тримесечие, а за 
четвъртото тримесечие – не по-късно от 11 
декември 2017 г.
(3) Списъкът на заболяванията и състо­
янията, за които се предоставят средствата 
по ал. 1, се определя от министъра на здра­
веопазването в срок до 24 февруари 2017 г. 
Списъкът съдържа данни по общини за 
прогнозния брой на правоимащите пациенти 
по информация, предоставена на Министер­
ството на здравеопазването от общините, за 
броя на пътуванията и за максималния раз­
мер на разходите за всеки вид заболяване и 
състояние в рамките на средствата по ал. 1.
Чл. 24. (1) За изплащане на действително 
извършени разходи по чл. 34, ал. 1 от Пра­
вилника за устройството и организацията 
на работа на органите на медицинската 
експертиза и на регионалните картотеки 
на медицинските експертизи, приет с По­
становление № 83 на Министерския съвет 
от 2010 г. (обн., ДВ, бр. 34 от 2010 г.; изм. и 
доп., бр. 5 и 41 от 2011 г.,  бр. 55 от 2014 г. и 
бр. 96 от 2016 г.), от централния бюджет се 
предоставят средства в размер до 300 хил. лв. 
по бюджетите на общините като обща субси­
дия за делегираните от държавата дейности.
(2) Средствата по ал. 1 се предоставят 
на общините в срок до 30-о число на ме­
сеца, следващ отчетното тримесечие, а за 
четвъртото тримесечие – не по-късно от 11 
декември 2017 г.
Чл. 25. За финансиране на подготовката, 
осигуряването и дейността на доброволните 
формирования от централния бюджет се пре­
доставят средства в размер до 300 хил. лв. по 
бюджетите на общините като обща субсидия 
за делегираните от държавата дейности на 
основание  чл. 42 и 43 от Закона за защита 
при бедствия и по реда на Наредбата за ус­
ловията, реда за получаване и размерите на 
възнагражденията на доброволците за обу­
чение и за изпълнение на задачи за защита 
при бедствия, приета с Постановление № 143 
на Министерския съвет от 2008 г. (обн., ДВ, 
бр. 58 от 2008 г.; изм., бр. 7 от 2011 г., бр. 16 
от 2013 г. и бр. 60 от  2014 г.).
Чл. 26. Предвидените в централния бю­
джет средства за археологически разкопки 
на Комплекс „Перперикон – Кърджали“ в 
размер до 180 хил. лв. се предоставят по 
бюджета на община Кърджали.
Чл. 27. (1) Одобрява допълнителен транс­
фер в размер 540 хил. лв. за Българската 
академия на науките чрез бюджета на Ми­
нистерството на образованието и науката 
за 2017 г.; средствата се предоставят на 
Института по астрономия с Национална 
астрономическа обсерватория за ремонт на 
лещата, телескопа и камерите в Национална 
астрономическа обсерватория „Рожен“.
(2) Средствата по ал. 1 се осигуряват за 
сметка на предвидените разходи в централ­
ния бюджет за 2017 г.
(3) Министърът на образованието и науката 
извършва съответните промени по бюдже­
та на Министерството на образованието и 
науката за 2017 г. и уведомява министъра 
на финансите.
(4) Министърът на финансите извършва 
налагащите се промени по централния бю­
джет за 2017 г.